Նիկո Շուլց

**Նիկո Շուլց** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Բորուսիա Դորտմունդի և Գերմանիայի ազգային հավաքականի կազմում։ Խաղում է ձախ պաշտպանի դիրքում։

## Ակումբային կարիերա
### Հերթա Բեռլին
Շուլցը Հերթա Բեռլինի ակադեմիայի սան է։ Իր պրոֆեսիոնալ դեբյուտը նշեց 2010 թվականի օգոստոսի 14-ին՝ փոխարինման մտնելով Գերմանիայի գավաթի Պֆուլենդորֆի դեմ խաղում։ Առաջին հանդիպումը առաջնությունում անցկացրեց օգոստոսի 20-ին՝ Ռոտ-Վայս Օբերհաուզենի դեմ խաղում։ Իր առաջին գոլը պրոֆեսիոնալ կարիերայում Շուլցը խփեց 2013 թվականի մարտի 30-ին՝ Բոխումի դեմ խաղում։ 2012-13 մրցաշրջանում նա օգնեց Հերթային հաղթել Երկրորդ Բունդեսլիգան՝ տեղափոխվելով Գերմանիայի առաջին դիվիզիոն։

Առաջին հանդիպումը Բունդեսլիգայում Շուլցը անցկացրեց 2013 թվականի օգոստոսի 10-ին՝ փոխարինման մտնելով Այնտրախտ Ֆրանկֆուրտի դեմ խաղում։ 2014 թվականի սեպտեմբերի 19-ին նա կարմիր քարտ ստացավ Ֆրայբուրգի դեմ խաղում։ 2015 թվականի մարտի 6-ին Շուլցը հեռացվեց խաղադաշտից Շտուտգարտի դեմ խաղում՝ ստանալով երկրորդ դեղին քարտը հանդիպման ավելացված ժամանակում։ Իր առաջին գոլը Բունդեսլիգայում խփեց ապրիլի 5-ին՝ Պադերբորնի դեմ խաղում։ Հերթա Բեռլինի կազմում Շուլցը անցկացրեց 98 հանդիպում՝ դառնալով 2 գոլի և 8 գոլային փոխանցման հեղինակ։

### Բորուսիա Մյոնխենգլադբախ
2015 թվականի օգոստոսի 18-ին Շուլցը 4 տարվա պայմանագիր կնքեց Բորուսիա Մյոնխենգլադբախի հետ։ Իր դեբյուտը նշեց սեպտեմբերի 15-ին՝ Չեմպիոնների Լիգայի խմբային փուլի Սևիլյայի դեմ խաղում։ Առաջին հանդիպումը Բունդեսլիգայում Բորուսիայի կազմում անցկացրեց սեպտեմբերի 19-ին՝ փոխարինելով Իբրահիմ Տրաորեին Քյոլնի դեմ խաղում։ Հոկտեմբերի 12-ին Շուլցը ստացավ խաչաձև կապանների վնասվածք՝ բաց թողելով մրցաշրջանի շարունակությունը։ Իր առաջին և միակ գոլը Մյոնխենգլադբախի կազմում խփեց 2017 թվականի ապրիլի 29-ին՝ Մայնցի դեմ խաղում՝ այս խաղում տալով նաև գոլային փոխանցում։ Բորուսիայի կազմում Շուլցը անցկացրեց 18 հանդիպում՝ դառնալով 1 գոլի և 2 գոլային փոխանցման հեղինակ։

### Հոֆենհայմ
2017 թվականի հուլիսի 8-ին Շուլցը 3 տարվա պայմանագիր կնքեց Հոֆենհայմի հետ։ Իր դեբյուտը նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Գերմանիայի գավաթի Ռոտ-Վայս Էրֆուրտի դեմ խաղում։ Իր առաջին գոլը խփեց 2018 թվականի մարտի 10-ին՝ Վոլֆսբուրգի դեմ խաղում։ Օգոստոսի 18-ին Շուլցը գոլի և 2 գոլային փոխանցման հեղինակ դարձավ Գերմանիայի գավաթի Կայզերսլաուտերնի դեմ խաղում։ Դեկտեմբերի 21-ին գերմանացին երկարաձգեց իր պայմանագիրը ակումբի հետ մինչև 2021 թվականը։ 2019 թվականի հունվարի 18-ին նա գոլ խփեց Բավարիայի դեմ խաղում, սակայն մյունխենյան ակումբը հաղթեց 3-1 հաշվով։ Հոֆենհայմի կազմում Շուլցը անցկացրեց 71 հանդիպում՝ դառնալով 4 գոլի և 13 գոլային փոխանցման հեղինակ։

### Բորուսիա Դորտմունդ
2019 թվականի մայիսի 21-ին Շուլցը 5 տարվա պայմանագիր կնքեց Բորուսիա Դորտմունդի հետ։ Ակումբը նրա համար վճարեց 22 միլիոն ֆունտ ստերլինգ։ Իր դեբյուտը Բորուսիայի կազմում նշեց օգոստոսի 3-ին՝ մեկնարկային կազմում խաղադաշտ դուրս գալով Գերմանիայի սուպերգավաթի Բավարիա Մյունխենի դեմ խաղում և օգնելով իր թիմին նվաճել գավաթը։

## Միջազգային կարիերա
Շուլցը ներկայացրել է Գերմանիան բոլոր տարիքային երիտասարդական հավաքականներում։ 2015 թվականին նա մինչև 21 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 4 հանդիպում և գոլի հեղինակ դառնալով խմբային փուլի Չեխիայի դեմ խաղում։ Գերմանիան հասավ մրցաշարի կիսաեզրափակիչ, որտեղ 5-0 հաշվով պարտվեց Պորտուգալիային։

Գերմանիայի ազգային հավաքական Շուլցը առաջին անգամ հրավիրվեց 2018 թվականի օգոստոսի 29-ին Յոախիմ Լյովի կողմից՝ Ֆրանսիայի և Պերուի դեմ խաղերի համար։ Իր դեբյուտը ազգային հավաքականում նշեց սեպտեմբերի 9-ին՝ թիմի մեկնարկային կազմում խաղադաշտ դուրս գալով Պերուի դեմ խաղում և այս խաղում դառնալով գոլի հեղինակ։ 2019 թվականի մարտի 24-ին Շուլցը գոլի և գոլային փոխանցման հեղինակ դարձավ Նիդերլանդների դեմ խաղում՝ 3-2 հաշվով հաղթանակ պարգևելով Գերմանիային։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 7-ի դրությամբ*

### Միջազգային վիճակագրություն
*2019 թվականի օգոստոսի 7-ի դրությամբ*

### Միջազգային գոլեր

## Նվաճումներ
### Ակումբային
**Հերթա Բեռլին**

* Երկրորդ Բունդեսլիգա. 2012–13

**Բորուսիա Դորտմունդ**

* Գերմանիայի սուպերգավաթ. 2019

## Ծանոթագրություններ

## Արտաքին հղումներ
* Շուլցի պաշտոնական Ինստագրամի էջը
* Շուլցը transfermarkt-ում
* Շուլցը soccerbase.com-ում
* Շուլցը WhoScored.com կայքում
* Շուլցը Բորուսիա Դորտմունդի պաշտոնական կայքում
* Շուլցը ՈՒԵՖԱ-ի պաշտոնական կայքում

Կատեգորիա:Բեռլինի Հերտայի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Տղամարդկանց ֆուտբոլի պաշտպաններ